Príloha č. 2

zmluvy o združenej dodávke plynu

**Poplatky a zvýšená cena**

**Maloodber**

Dodávateľ vyhodnotí celkové množstvo energie odobraté odberateľom po skončení Vyhodnocovacieho obdobia alebo pri skončení Zmluvy pred ukončením Vyhodnocovacieho obdobia, podľa toho, čo nastane skôr.

Ak odberateľ poruší svoj záväzok uvedený v bode 4.2 Zmluvy tým, že za Vyhodnocovacie obdobie odoberie množstvo energie v plyne menšie ako je Dolná tolerancia spotreby, má dodávateľ právo doúčtovať odberateľovi zmluvnú pokutu tzv. - poplatok za nedočerpanie množstiev nasledovne:

Poplatok za nedočerpanie množstiev = (rozdiel medzi Dolnou toleranciou spotreby a skutočne odobratým množstvom)\*0,01/kWh.

Ak odberateľ poruší svoj záväzok uvedený v bode 4.2 tým, že za Vyhodnocovacie obdobie odoberie množstvo energie v plyne vyššie ako je Horná tolerancia spotreby, má dodávateľ právo doúčtovať odberateľovi zmluvnú pokutu tzv. - poplatok za prečerpanie množstiev za nasledovne:

Poplatok za prečerpanie množstiev = (rozdiel medzi skutočne odobratým množstvom a Hornou toleranciou spotreby)\*0,01€/kWh.

**Stredný odber**

* 1. Dodávateľ má právo vyhodnotiť SZM po skončení každého Vyhodnocovacieho obdobia, a to spôsobom a s dôsledkami uvedenými v tomto bode.

Ak odberateľ za príslušné Vyhodnocovacie obdobie odoberie množstvo energie v plyne menšie ako SZMmin, dodávateľ je oprávnený po vykonaní vyhodnotenia zvýšiť cenu za každú kWh odobratej energie počas tohto Vyhodnocovacieho obdobia až o výšku určenú nasledovne:

 [EUR/kWh]

kde

ZC – maximálne zvýšenie ceny za skutočne odobraté množstvo energie v plyne v príslušnom Vyhodnocovacom období v EUR/kWh,

k – koeficient pre potreby použitia sadzby za odobratý plyn SOPOmin pri výpočte ZC a pri výpočte platby P podľa tohto bodu,

X – skutočne odobraté množstvo energie v plyne za príslušné Vyhodnocovacie obdobie za všetky OM v kWh, pričom minimálna hodnota X je 1,

SOPOmin – najnižšia sadzba za odobratý plyn SOPO

1. spomedzi všetkých SOPO dohodnutých pre jednotlivé OM platných pre posledný mesiac príslušného Vyhodnocovacieho obdobia, resp.
2. v prípade ukončenia zmluvy pred uplynutím Vyhodnocovacieho obdobia, spomedzi všetkých SOPO platných bezprostredne pred ukončením tejto zmluvy.

Y – hodnota zmluvne dohodnutého množstva v kWh pre potreby výpočtu ZC a platby P.

Pre príslušné Vyhodnocovacie obdobie, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „Y“ rovné SZMmin a koeficient „k“ určený vo výške 0,25.

Dohoda o pravidle pre vyhodnotenie množstva odobratého plynu v zmysle tohto bodu vychádza z deklarácie odberateľa, že dodávateľ bude výlučným dodávateľom plynu na príslušných OM odberateľa po dobu trvania tejto zmluvy. V prípade, ak by počas trvania tejto zmluvy došlo k zmene počtu dodávateľov na ktoromkoľvek príslušnom OM, je odberateľ o tejto skutočnosti povinný informovať dodávateľa bez zbytočného odkladu. Pravidlá pre vyhodnotenie množstva odobratého plynu v zmysle tohto bodu sa v takom prípade v príslušnom Vyhodnocovacom období upravia tak, že dodávateľ použije pre výpočet ZC a platby P množstvo „Y“ rovné SZM a koeficient „k“ vo výške 1.

V prípade, ak odberateľ v príslušnom Vyhodnocovacom období neodoberie žiadnu kWh odobratej energie v plyne, t.j. X = 0, je dodávateľ oprávnený po vykonaní vyhodnotenia vyfakturovať odberateľovi platbu (P) vypočítanú nasledovne:

[EUR]

* 1. V prípade ukončenia zmluvy pred uplynutím Vyhodnocovacieho obdobia má dodávateľ právo vyhodnotiť SZM za všetky OM za obdobie všetkých nevyhodnotených Vyhodnocovacích období v zmysle bodu 2. ku dňu ukončenia zmluvy.
  2. V prípade, ak kumulovaný skutočný odber odberateľa počas príslušného Vyhodnocovacieho obdobia presiahne SZMmax, dodávateľ je oprávnený oceniť každú kWh odobratú v príslušnom fakturačnom období nad SZMmax 2-násobkom sadzby SOPMAvg, ktorá sa vypočíta nasledovne:

SOPMAvg = THEMAvg / 1000 [EUR/kWh]

kde

THEMAvg - znamená aritmetický priemer hodnoty THE Month Ahead “Settl.Price“ v tabuľke THE-Natural-Gas-Month-Futures na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke European Energy Exchange ([www.eex.com](http://www.eex.com)) v časti Market Data/Natural Gas/[Derivates Market/THE](http://www.eex.com/en/Market%20Data/Trading%20Data/Natural%20Gas/Natural%20Gas%20Futures%20%7C%20Derivatives)

V prípade, že sa umiestnenie hodnoty THE v tabuľke zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia z rovnakého zdroja (www.eex.com).

V prípade, že v čase stanovenia ceny pre niektorý deň fakturačného obdobia nie je k dispozícii hodnota potrebná pre výpočet THEMAvg, nakoľko táto nebola na stránke European Energy Exchange (www.eex.com) zverejnená, dodávateľ použije hodnotu z iného dostupného zdroja zverejňujúceho požadované ceny príslušnej komoditnej burzy.

Takto vypočítanú zvýšenú cenu pre jednotlivé OM dodávateľ upraví v prvý Deň každého kalendárneho mesiaca a je účinná vždy od prvého dňa do posledného dňa príslušného kalendárneho mesiaca.